2008-ban módosítottak a verseny szabályain: a korábbi egy elődöntő helyett két kisebb létszámút rendeztek, amelyben a házigazda és a Négy Nagy kivételével mindenkinek részt kell vennie. A következő három évben egyaránt sikerült továbbjutniuk az elődöntőből, ott azonban a tábla alsó felén végeztek. 2011-ban fordult elő először, hogy az új, két elődöntős rendszerben nem sikerült továbbjutniuk. 2012-ben ismét bejutottak a döntőbe, ezt azonban az albán nézők nem láthatták élőben, hiszen egy súlyos buszbaleset miatt gyásznapot rendeltek el az első elődöntő napjára. A közszolgálati televízió levette programjáról az Eurovíziós Dalversenyt, és csak a zsűri szavaztok számítottak bele a végeredménybe. Ennek ellenére a döntőben Rona Nishliu az 5. helyet érte el, ami az eddigi legjobb eredményüknek számít. Az ezt követő két évben nem jutottak döntőbe. 2015-ben ismét döntősök voltak, de csak a 17. helyen végeztek. A következő két évben ismét nem sikerült döntőbe jutniuk, 2016-ban pedig elérték eddigi legrosszabb eredményüket, ami a 16. helyet jelentette. Eután 2018-ban és az azt követő évben is sikerült a döntőbe kvalifikálni magukat. Előbbinél 11. helyen, utóbbinál 17. helyen zárták a versenyt.